Üllés Nagyközség Képviselőtestületének

…./2015.(II.25.) önkormányzati rendelete

**a mezei őrszolgálat létrehozásáról, fenntartásáról és működtetéséről**

Üllés Nagyközségi Önkormányzat Képviselő-testülete a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19.§ (1) bekezdésében kapott felhatalmazás alapján Üllés Nagyközség közigazgatási területén lévő termőföldek őrzése és a mezei őrszolgálat létesítése, fenntartása és működtetése érdekében az alábbi rendeletet alkotja meg.

1.§

A rendelet hatálya Üllés nagyközség közigazgatási területén lévő termőföldekre terjed ki.

2.§

1. A mezei őrszolgálat ellátásához az őrszolgálat létszáma 1 fő.
2. A mezőőr napi feladatainak ellátásához az utasításokat a polgármestertől valamint a település jegyzőjétől kapja.
3. A jegyző gondoskodik a mezőőr részére biztosítandó, a munkakör ellátáshoz szükséges felszerelések és formaruha beszerzéséről.

3. §

1. A mezei őrszolgálat térítésmentes, a földtulajdonosoknak mezőőri járulékot nem kell fizetni.
2. A mezei őrszolgálat fenntartását az önkormányzat költségvetése terhére biztosítja.

4. §

A rendelet kihirdetését követő napon lép hatályba.

Ü l l é s, 2015. február 24.

Nagy Attila Gyula Dr. Sugár Anita

polgármester jegyző